**Criterii de selectie a partenerilor si grila de selectie**

Selectarea partenerilor se va face pe baza dosarului de participare pe care candidaţii îl vor depune la **Universitatea Politehnica Timişoara**, cu sediul în Timişoara, Str.P-ţa Victoriei nr.2, Registratură.

Candidaţii vor depune documentele completate, semnate și ștampilate de reprezentantul legal în plic sigilat pe care se va specifica: **“Pentru selecția de partener în cadrul Programului Operațional Capital Uman (POCU) 2014-2020; AP 6 – Educație și competențe; OS 6.13, Stagii de practică elevi și studenți în sectorul agroalimentar, industrie și servicii”.**

Plicul se va depune/ transmite prin curier la sediul *Universității Politehnica Timişoara,* Str.P-ţa Victoriei nr.2*, la Registratură,* **începând cu prima zi lucrătoare de la data publicării prezentului anunţ pe site-ul www.upt.ro și până la data de 29.11.2016, ora 10:00.**

Date de contact: E-mail: luisa.dungan@upt.ro; Telefon: 0724230340.

Transmiterea eventualelor solicitări de clarificări de către candidați se poate face până la data de **15.11.2016,** ora 15:00 la adresa de e-mail: luisa.dungan@upt.ro

Transmiterea răspunsurilor la clarificările solicitate de candidați se va efectua în termen de 2 zile lucrătoare, fără a depăși data de **17.11.2016**, ora 15:00.

# Dosarul de participare trebuie să conţină următoarele documente:

* Scrisoarea de intenţie (**Anexa 1**)
* Fişa partenerului (**Anexa 2**)
* Formularul de depunere a candidaturii pentru parteneriat cu Universitatea Politehnica Timişoara (**Anexa 3**)

Cele 3 documente trebuie să respecte modelul publicat, iar rubricile Fişei partenerului să fie integral completate.

În Scrisoarea de intenţie, în Fişa partenerului şi în Formularul de depunere a candidaturii, candidaţii vor menţiona cel puţin o activitate cadru a proiectului pentru care dispun de resursele materiale şi umane necesare şi vor furniza o scurtă descriere a acţiunilor propuse în cadrul acestei activităţi cu prezentarea aspectelor considerate esenţiale pentru obţinerea rezultatelor aşteptate şi atingerea obiectivelor şi a contribuţiei în parteneriat: plus valoarea adusă proiectului (cf. Ghidul Solicitantului – Condiţii Specifice „Stagii de practică elevi și studenți în sectorul agroalimentar, industrie și servicii”, POCU 2014-2020).

## În copie, semnat, ştampilat şi certificat conform cu originalul de către reprezentantul legal:

1. Statutul organizaţiei/actul constitutiv prin care se face dovada că are în obiectul de activitate prestarea de servicii de natura celor care sunt necesare implementării proiectului, conform cu activităţile la care doreşte să fie partener;
2. Contract de finanţare, acord de parteneriat sau dovadă experienţă de cel puţin 6 luni în domeniul activităţilor proiectului, după caz, pentru a proba că a implementat/implementează, este/a fost implicat în calitate de partener sau beneficiar, în proiecte finanţate din Fonduri Europene;
3. Situaţiile financiar - contabile (balanţă, bilanţ contabil) din care să rezulte veniturile pentru a proba că are capacitatea financiară de realizare a activităţilor din proiect.

## În original:

1. Declaraţie pe propria răspundere că nu se află în situaţiile de excludere prezentate în documentul Orientări privind accesarea finanțărilor în cadrul Programului Operațional Capital Uman 2014-2020 *(*[http://www.fonduri-ue.ro/images/files/programe/CU/POCU-2014/20.04/](http://www.fonduri-ue.ro/images/files/programe/CU/POCU-2014/20.04/%20ORIENTARI.GENERALE.POCU.pdf) [ORIENTARI.GENERALE.POCU.pdf](http://www.fonduri-ue.ro/images/files/programe/CU/POCU-2014/20.04/%20ORIENTARI.GENERALE.POCU.pdf)*)* CAPITOLUL 4. ”Reguli generale de eligibilitate”
2. Certificat de atestare fiscală privind îndeplinirea obligaţiilor de plată a impozitelor şi taxelor locale;
3. Certificat de atestare fiscală privind îndeplinirea obligaţiilor de plată a impozitelor, taxelor şi contribuţiilor de asigurări sociale la bugetul consolidat (Agenţia Naţională de Administrare Fiscală - Direcţia Generală a Finanţelor Publice);
4. Declaraţie pe propria răspundere (semnată şi ştampilată de către reprezentantul legal) prin care îşi asumă să depună toate diligenţele de a asigura resursele financiare şi umane necesare în implementarea proiectului, pe toată durata de implementare a proiectului;
5. CV-urile în format Europass în limba română ale experţilor cheie propuşi de participant pentru proiect. Fiecare CV trebuie să specifice poziţia pentru care expertul este propus în proiect şi trebuie să fie datat şi semnat de expert;
6. Lista resurselor materiale deţinute de candidat şi propuse pentru utilizare în cadrul proiectului (ex.: materiale, echipamente, vehicule, spaţii disponibile pentru desfăşurarea activităţilor proiectului).

**Evaluarea dosarelor** de participare declarate eligibile se va face conform grilei de evaluare prezentate (**Anexa 4**). Dosarele vor fi punctate de la 1 la 100 conform grilei de evaluare. Vor fi declarați admiși candidații care întrunesc un punctaj mai mare sau egal cu 65 de puncte, iar cei care acumulează un punctaj mai mic de 65 puncte vor fi declarați respinși.

În cazul retragerii participantului declarat câştigător, se va selecta, pentru parteneriat, următorul participant care a fost declarat „admis”, pe categoria vizată.

Anexa 4

GRILA EVALUARE ȘI SELECȚIE A PARTENERILOR

|  |  |
| --- | --- |
| Criterii de selecție | Punctaj maxim |
| **1.Capacitatea operaţională şi financiară** | **45 puncte** |
| 1.1.Resurse umane | Numărul de persoane cu experienţă propuse pentru implicare în tipul de activitate asumat (dovedit prin CV) |  |
| 1 persoană – 5 puncte |  |
| 2 persoane – 10 puncte |  |
| 3 persoane – 15 puncte |  |
| Evaluarea calitativă a experienţei din CV |  |
| Nivel scăzut (experienţă până la un 1 an) – 5 puncte |  |
| Nivel mediu (experienţă între 1 şi 3 ani ) – 10 puncte |  |
| Nivel înalt (experienţă de peste 3 ani) – 15 puncte |  |
| 1.1.2. Situaţia financiară (media cifrei afaceri înultimii 3 ani) | până la 10.000 euro – 5 puncte |  |
| între 10.000 si 50.000 euro – 10 puncte |  |
| peste 50.000 euro – 15 puncte |  |
| **2. Capacitatea profesională** | **25 puncte** |
| 2.1. Dovada implementării unor proiecte cu finanţare europeană | 1 proiect – 10 puncte |  |
| mai mult de 1 proiect – 25 puncte |  |
| sau |  |  |
| 2.2.Dovada experienţei de cel puţin 6 luni în domeniul activităţilor proiectului | între 6 luni și 1 an – 10 puncte |  |
| mai mult de 1 an – 25 puncte |  |
|  |
| **3. Contribuţia partenerului la activităţile proiectului** | **30 puncte** |
|  | 1 activitate – 10 puncte |  |
| 2 activitati – 20 puncte |  |
| mai mult de 2 activităţi – 30 puncte |  |

Notă

* Evaluarea calitativă se va face pentru fiecare expert în parte, punctajul maxim fiind media aritmetică a punctajelor experţilor prezentaţi în ofertă.